ADVANC ควัก 3.3 พันลบ. จ่ายค่าประมูลคลื่น 1800 MHz งวดที่ 2
ADVANC ควัก 3.3 พันลบ. จ่ายค่าประมูลคลื่น 1800 MHz งวดที่ 2
ADVANC ควัก 3.3 พันลบ. จ่ายค่าประมูลคลื่น 1800 MHz งวดที่ 2
9 ต.ค. 2563

นายไตรรัตน์ วิริยะศิริกุล รักษาการแทนเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) กล่าวว่า บริษัท แอดวานซ์ ไวร์เลส เน็ตเวอร์ค จำกัด (AWN) ซึ่งเป็นบริษัทย่อยของ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ผู้ชนะการประมูลคลื่นความถี่สำหรับกิจการโทรคมนาคมย่าน 1800 MHz (การประมูลปี 2561) ชุดที่ 1 ช่วงความถี่ 1740-1745 MHz คู่กับ 1835-1840 MHz ในราคาประมูลสูงสุด 12,511 ล้านบาท ได้นำเงินค่าประมูลงวดที่ 2 จำนวน 3,127.75 ล้านบาท รวมภาษีมูลค่าเพิ่มร้อยละ 7 อีก 218.94 ล้านบาท รวมเป็นเงินทั้งสิ้น 3,346.96 ล้านบาท
พร้อมด้วยหนังสือค้ำประกันจากสถาบันการเงินเพื่อค้ำประกันการชำระเงินค่าประมูลคลื่นความถี่ในส่วนที่เหลือวงเงิน 3,346.96 ล้านบาท (รวมภาษีมูลค่าเพิ่มแล้ว) มามอบให้สำนักงาน กสทช. เรียบร้อยแล้ว โดยเงินค่าประมูลดังกล่าว สำนักงาน กสทช. จะรีบนำส่งกระทรวงการคลังเพื่อเป็นรายได้ของแผ่นดินต่อไป
สำหรับงวดที่ 3 ซึ่งเป็นงวดสุดท้ายจะครบกำหนดชำระเงินค่าประมูลคลื่นความถี่ย่าน 1800 MHz ในวันที่ 24 ก.ย. 2564 จะต้องชำระเงินอีก 25% ที่เหลือของราคาที่ชนะการประมูล เป็นจำนวน 3,346.96 ล้านบาท (รวมภาษีมูลค่าเพิ่มแล้ว)
 
 